open-index/open-wikipedia-markdown huggingface dataset:
Mabula-wildreservaat

duimnael|300px|Klipspringers in die reservaat afgeneem.

**Mabula** is 'n privaat wildreservaat in Limpopoprovinsie van Suid-Afrika. Die reservaat beslaan 'n gebied van 12&nbsp;000&nbsp;ha en is 47&nbsp;km wes van die dorp Bela Bela. Dit is 'n maklik-bereikbare reservaat in 'n malariavrye gebied van die Transvaalse Bosveld, ongeveer 1½&nbsp;uur se ry vanaf Johannesburg. 

Die toegangshek is by .

## Soogdiere 
Krimpvarkie, nagapie, blouaap, bobbejaan, ietermagog, kolhaas, boomeekhoring, springhaas, grootrietrot, ystervark, draaijakkals, rooijakkals, stinkmuishond, grootkolmuskeljaatkat, ratel, groototter, Afrikasivet, aardwolf, gevlekte hiëna, strandwolf, jagluiperd, rooikat, tierboskat, vaalboskat, klein gekolde kat, erdvark, klipdassie, sebra, buffel, olifant, leeu, luiperd, bosvark, vlakvark, seekoei, kameelperd, klipspringer, gewone duiker, steenbok, blesbok,vaalribbok, rooiribbok, rooibok, springbok, blouwildebees, swartwildebees, basterhartbees, rooihartbees, gemsbok, waterbok, bosbok, njala, koedoe en eland.

## Huisvesting 
Die oord verskaf hotel- en verskeie soorte tyddeelbehuising in grasbedekte chalets wat in kampe oral oor die wildsplaas versprei is.
 
* Die hoofeenheid en hotel heet **Mabula Game Lodge** en het 53 grasdak-chalets elk met 'n eie badkamer. Verder is daar die immergewilde wildritte in oop 4-trek voertuie, konferensie-geriewe, 'n groot restaurant, kroeg, swembad en speelvertrekke.
* **Modjadjikamp**, dieper in die bosse, met sy eie swembad en tennisbane.
* **Kwafubesi-safaritentkamp**.
Goegap-natuurreservaat

Die **Goegap-natuurreservaat** is 14&nbsp;864 hektaar groot en lê in die Noord-Kaap, sowat 15&nbsp;km oos van Springbok. Toeriste sak jaarliks in die lente op die reservaat toe om Namakwaland se blommeprag te besigtig. Meer as 600 plantspesies kom in die reservaat voor.

Hier groei die byna blaarlose kokerboom, waarvan die takke deur Boesmans gebruik is om hul pyle in te bêre (kokers). Die gebied is bekend vir die ongelooflike transformasie wat elke lente plaasvind, wanneer die byna lewelose struikgewas uitbars in die kleure van duisende blomme wat in die droë stowwerige aarde versteek is, tot lewe gewek deur die winterreëns. Benewens sy lenteblomme en verskeie spesies wildsbokke, is die natuurreservaat ook bekend vir sy versameling skaars droogtebestande vetplante. Die reservaat is in die rigting van die lughawe geleë.

Die naam Goegap beteken "fontein" en die park het sy naam te danke aan die ses natuurlike fonteine wat in die reservaat voorkom. Die hoogste punt is Carolusberg, 1344&nbsp;m bo seevlak. Die landskap bestaan uit granietkoepels en rotsagtige lawariwwe wat kenmerkend van die Namakwaland is.

## Bron 
*
Namakwa- Nasionale Park

Die **Namakwa- Nasionale Park** is in die Noord-Kaap geleë en is 150&nbsp;000 hektaar groot. Die park is 21&nbsp;km wes van Kamieskroon. Die noordelike deel van die park is bergagtig en vol heuwels met die hoogste punte ongeveer 900&nbsp;m bokant seevlak. Die suidelike gedeelte grens aan die Atlantiese Oseaan. Hierdie park is in 1999 as 'n nasionale park geproklameer.

## Bron 
*

Namaqua_NP1.jpg|Lenteblomme in die park
Namaqua_NP2.jpg
Namaqua_NP3.jpg
Kwandwe-wildreservaat

Die **Kwandwe-wildreservaat** is 'n private natuurreservaat, noordoos van Grahamstad in die Oos-Kaap geleë. Die reservaat is 22&nbsp;000 hektaar groot en die Groot-Visrivier verdeel die reservaat feitlik in die helfte. Daar kom min groot soogdiere voor, maar die natuurskoon van die berglandskap is besonders om te aanskou.

Die naam *Kwandwe* beteken "Plek van die Bloukraanvoël" in die plaaslike Xhosataal.  

## Fauna 
Soogdiere soos swartwildebeeste, swartrenosters, Kaapse grysbok en die kwesbare klein gekolde kat kom in die reservaat voor, sowel as voëlsoorte soos bloukraanvoëls, die Knysnaspeg en kroonarende.

## Klimaat 
Die Januarie-maksimumtemperatuur wissel tussen 28°C tot 32°C terwyl die Julie-maksimumtemperatuur wissel van 21°C tot 25°C. Die Julie-minimumtemperatuur is 2°C tot 5°C. Die reënval wissel tussen 236&nbsp;mm tot 560&nbsp;mm per jaar.

## Bron 
*
Groot-Visrivier-natuurreservaat

Die **Groot-Visrivier-natuurreservaat** is geleë in die Oos-Kaap en is 45&nbsp;000 hektaar groot. Die Groot-Visrivier en die Keiskammarivier vloei in die reservaat. Die grootste gedeelte van die reservaat bestaan uit diep riviervalleie. Die laagste punt is 95&nbsp;m bo seevlak en die hoogste punt is 561&nbsp;m bo seevlak.

## Vislewe 
Daar is 24 visspesies wat opgeteken is in die reservaat en in die area. Twee ingevoerde spesies is die skerptandbaber (*Clarias gariepinus*) en die grootbekbaars (*Micropterus salmoides*).

## Bron 
*
Willem Pretorius-wildreservaat

duimnael|regs|300px|Afdraai op die N1 na die Willem Pretorius Wildreservaat.

Die **Willem Pretorius Wildreservaat** is geleë in die Vrystaat en is 12&nbsp;005 hektaar groot. Die reservaat is 30&nbsp;km noord van Winburg, 8&nbsp;km oos van die N1 nasionale pad en 19&nbsp;km suid van Ventersburg. Die reservaat omring die hele  Allemanskraaldam en die Sandrivier vloei in 'n oos- na wesrigting deur die reservaat.

## Klimaat 
Die reservaat kry jaarliks gemiddeld 560&nbsp;mm reën, waarvan die meeste tussen Desember en Februarie val gedurende donderstorms. Ryp kom 40 nagte per jaar voor, die gemiddelde temperatuur in die winter is 15°&nbsp;C en in die somer styg die kwik gereeld bokant 30°&nbsp;C.

## Dierelewe 

Serengeti Bueffel1.jpg|Buffels,
Taurotragus oryx.jpg|elande,
Giraffa camelopardalis angolensis.jpg|kameelperde,
Burchell's Zebra (Etosha).jpg|bontkwaggas,
Black Wildebeest.jpg|swartwildebeeste en
White Rhino.jpg|witrenosters is weer in die reservaat vrygelaat.
Antidorcas marsupialis.jpg|Springbokke,
Bergriedbock 2007-08-16 201.jpg|rooiribbokke
Damaliscus pygargus phillipsi.jpg|blesbokke en
Strauss m Tanzania.jpg|volstruise kom ook voor.

Agt visspesies kom in die Allemanskraaldam voor.

## Bron 
*
Witsand-natuurreservaat

Die **Witsand-natuurreservaat** is geleë in die Noord-Kaap en is 3&nbsp;500 hektaar groot. Die reservaat is 80&nbsp;km suid-wes van Postmasburg en 59&nbsp;km noordoos van Groblershoop. Die reservaat is gesentreer op sandduine, omring deur 'n plat omgewing en is ongeveer 1&nbsp;200&nbsp;m bo seevlak. Brulsand word hier aangetref. In die droë somermaande kan 'n brulgeluid gehoor word soos daar oor die sand geloop word.

## Omgewing 
70&nbsp;km noord van die Witsand-natuurreservaat is Postmasburg, wat veral as 'n sentrum van mangaan-, asbes- en diamantmynbou bekend staan. Die Gatkoppiesmyn sowat vyf kilometer noord van Postmasburg is 'n belangrike argeologiese terrein. Opgrawings wat hier gedoen is, het die bewys gelewer dat die Khoisan reeds omtrent die jaar 700 hier met mynbou besig was. Hulle het 'n rooi stof wat van die ystererts afkomstig was gebruik om hul velle en gesigte te kleur genaamd blinkklip of wetenskaplik die hematiet.

## Klimaat 
Die reservaat lê in 'n somerreënval gebied en kry jaarliks tussen 150&nbsp;mm tot 300&nbsp;mm reën. Die meeste reën val van Februarie tot Maart. Die temperatuur in die somer is gemiddeld 28&nbsp;°C maar temperature van 40&nbsp;°C is nie ongewoon nie. Die gemiddeld op wintersdae is 20&nbsp;°C.

## Plantegroei 
Voorbeelde van bome wat in die reservaat voorkom is die  

Boscia albitrunca MS 9885.jpg|Matoppie (*Boscia albitrunca*),
Camel-thorn-tree-with-sparrow-weaver-nests.jpg|Kameeldoring (*Acacia erioloba*),
Acacia_karroo0.jpg|Soetdoring (*Acacia karroo*),

en die Vaalkameeldoring (*Acacia haematoxylon*).

## Bronnelys 
*Odendaal, Dieter: Witsand - treffende natuurverskynsel. In: Conserva. Departement van Omgewingsake. Deel 8, nr. 5, September/Oktober 1993. ISSN 0258-3313
*

## Verwysings
Potchefstroomdam

Die **Potchefstroomdam** is geleë in die Mooirivier in Noordwes, Suid-Afrika. Hierdie dam se hoofdoel is stoorplek vir drinkwater vir die dorp en vir ontspanning. Die dam is aan die noordelike deel van die dorp Potchefstroom geleë.

## Sien ook 
* Lys van grootste damme in Suid-Afrika
Ndumo-natuurreservaat

**Ndumo** is 'n natuurreservaat  geleë in die verrenoorde van KwaZulu-Natal en is 10&nbsp;117 hektaar groot. Die Lusutfu (of Usuthu) en Pongolariviere vloei deur die reservaat. Die reservaat is relatief plat. 

## Klimaat 
Die reservaat kry somerreën en die gemiddelde reënval is tussen 650 tot 700&nbsp;mm per jaar, met die hoogste syfer van 180&nbsp;mm in Januariemaand. Die gemiddelde temperatuur is 26°C gedurende Februarie en kan styg tot 39&nbsp;°C. Gedurende Julie (in die winter) is die gemiddelde dagtemperatuur 18&nbsp;°C en kan gedurende die nag daal tot 3&nbsp;°C. 

## Lees ook
*Ramsar-konvensie
*Ramsar-vleilande in Suid-Afrika

## Verwysings 
## Bron 
*
Tembe-olifantpark

Die **Tembe-olifantpark** is geleë in KwaZulu-Natal en is 30&nbsp;000 hektaar groot. Die reservaat is oos van die Ndumo-natuurreservaat geleë, aan die Mosambiekse grens, en is bekend om sy olifante.
 
## Galery

Hyperacanthus microphyllus S-2485.jpg|Tongadoringkatjiepiering (*H. microphyllus*) van Tembe se sandwoud
First One (20807196740).jpg|Wildehond in Tembe
Philothamnus natalensis 94977345.jpg|Natalse groenslang (*P. natalensis*) te Tembe

 
## Bron 
*

## Eksterne skakels 
* Die Tembe-olifantpark se webtuiste
Hluhluwe-iMfolozipark

Die **Hluhluwe-iMfolozipark** is 'n wildreservaat in KwaZulu-Natal sowat 280&nbsp;km noord van Durban. Die reservaat is 96&nbsp;000 hektaar groot. Die Hluhluwe-, Wit- en Swart-Mfoloziriviere vloei deur die reservaat. Die hoogste punt is 650&nbsp;m bo seevlak.

## Geskiedenis en rol 
Hluhluwe-iMfolozi is die oudste natuurpark in Afrika, bestaande ​​uit 960 km² heuwelagtige gebied in die middel van Zoeloeland, bedek met klassieke savanne. Dit is die enigste park in KwaZulu-Natal met al die diere van die Groot Vyf: Afrika-olifante, leeus, buffels, luiperds en renosters.

Die park is bekend vir sy ryk fauna en die aanwesigheid van witrenosters wat danksy suksesvolle teelprogramme in die natuurpark van uitwissing gered is. Die park het nou meer as 1 600 witrenosters; baie honderde diere is reeds uitgeruil met ander wildtuine in Suid-Afrika en daarbuite.

Die park bestaan ​​uit twee dele: die Hluhluwe-deel met Hilltop Camp, en die Umfolozi-deel met die Mpila-kamp.

duimnael|links|300px|'n Renoster in die park.
## Bron 
*
Oribi Gorge-natuurreservaat

Die **Oribi Gorge-natuurreservaat** in die suide van KwaZulu-Natal is 1&nbsp;837 hektaar in omvang. Die reservaat is 25&nbsp;km binnelands van Port Shepstone en die Indiese Oseaan geleë. Die reservaat lê vir 24&nbsp;km weerskante van die uMzimkulwana-riviervallei. Die bodem van die Oribiravyn is 120&nbsp;m bo seevlak en die hoogste punt in die reservaat is 680&nbsp;m bo seevlak.

## Soogdiere in die reservaat 

Diademmeerkatze.jpg|Samango-aap
Chlorocebus pygerythrus Grüne Meerkatze.JPG|blouaap
Bushbuck female.jpg|bosbok 
Common duiker kenya.jpg|gewone duiker 
2009-reedbuck.jpg|rooiribbok 
Ourebia ourebi cropped.jpg|oorbietjie

[duimnael|regs|290px|'n [Bosloerie in die park.]]

## Bron 
*
Royal Natal- Nasionale Park

duimnael|links|200px|Die "polisieman se helm" is 'n bekende baken in die park.
duimnael|

Die **Royal Natal- Nasionale Park** in die noordelike Drakensberg van KwaZulu-Natal, is 8&nbsp;000 hektaar groot en grens aan Lesotho en die Vrystaat. Die reservaat is in 1916 geproklameer en is 46&nbsp;km wes van Bergville geleë. 

Die Drakensberge was eens die jagveld van die San-mense (Boesmans). Alhoewel die San nie meer in die gebied woon nie, het hulle hul avonture in die vorm van merkwaardige rotstekeninge opgeteken. Die hoofkenmerke van die park is die Drakensberg-amfiteater, 'n rotswand van 5 kilometer lank en tot 1&nbsp;200 meter hoog, die Mont-aux-Sources-piek waar die Oranje- en Tugelariviere hul oorsprong het, en die 948 meter hoë Tugelawaterval, die wêreld se hoogste waterval. 'n Kenmerkende rotskenmerk en gewilde stapbestemming in die park is die sogenaamde "Polisieman se Helm".

Alhoewel dit as 'n nasionale park bekend staan, word dit nie deur Sanparke bestuur nie, maar deur Ezemvelo KZN-Natuurlewe.

Die wolkesuikerbos en *Berkheya leucaugeta* is endemies aan die reservaat.

## Galery 

Royal_Natal.jpg|Staproete in die Royal Natal- Nasionale Park
Amphitheatre Drakensberg View.jpg|Uitsig op die *Amfiteater*
Sentinel Peak (Royal Natal National Park).jpg|Die *Sentinel*
Mahai-River in Royal Natal National Park.jpg|Mahairivier
Mountains at Royal Natal National Park.jpg|Grasgroen berge
Policemans Helmet Rock RNNP.jpg|alt=Policeman's Helmet RNNP|*Polisieman se Helm*
RNNP Amphitheatre.jpg|alt=RNNP Amphitheatre Rock Face|RNNP Amfiteater

## Verwysings 
## Bron 
*
Bartolomeus Dias-standbeeld

duimnael|Inskrywing by die Bartolomeus Dias-standbeeld in Kaapstad.
[duimnael|Die standbeeld by die [Suid-Afrika Huis in Londen.]]

Daar bestaan drie standbeelde wat Bartolomeus Dias huldig.

Die standbeeld van Dias in Kaapstad staan op die kruising van die Heerengracht en Coen Steytler-boulevard. Op 12 Maart 1960 is hierdie beeld onthul op die grasperk voor die kunsgalery in die Kompanjiestuin. Later jare is hierdie brons beeld soos met die Maria van Riebeeck-standbeeld verskuif om naby die hawe-ingang, die Poort van Afrika, te staan.

Om die 300-jarige vestiging aan die Kaap die Goeie Hoop te herdenk, het die Portugese regering besluit om hierdie beeld deur prof. Barata Feyo aan die volk van Suid-Afrika te skenk. Die voetstuk van graniet is deur die argitek Fernandes de Sá.

Omdat daar geen afbeeldings van Dias uit sy lewe bestaan nie, is die gelaatstrekke denkbeeldig.  Sy houding straal dapperheid, energie en volharding uit en dit eerder as sy gesig moet tot die toeskouer spreek. Hy dra 'n wye seemansjas en dit lyk of hy van die brug van sy skip teen die stormende suidooster in oor die wye oseaan tuur. Met sy regterhand klem hy sy pet en in sy linkerhand hou hy die astrolabium vas.

In 'n nis in die Suid-Afrika Huis, wat die Suid-Afrikaanse Kommissariaat huisves, aan Trafalgar Square in Londen staan 'n standbeeld van Dias wat Coert Steynberg reeds voor die Tweede Wêreldoorlog gemaak het.  Langs die Poskantoorboom by die Dias-museum in Mosselbaai staan eweneens 'n beeld ter ere van die ontdekkingsreisiger.

## Bibliografie 
* Dias 88. In: Lantern. Tydskrif vir Kennis en Kultuur. Jaargang 37, nr. 1, Januarie 1988
* Van Tonder, J.J.: Veertien gedenktekens van Suid-Afrika. Kaapstad: N.B.B., 1961.
Madikwe-wildreservaat

[duimnael|regs|300px|'n [Leeuwelpie in die Madikwe-wildreservaat]]

Die **Madikwe-wildreservaat** is 75&nbsp;000 hektaar groot, en is in Noordwes aan die grense van Limpopo en Botswana geleë. 

Die naaste dorp is Zeerust, 85&nbsp;km suid van die reservaat. Die Groot-Maricorivier vorm die oostelike grens van die reservaat. Abjaterskop (1&nbsp;377&nbsp;m) is die hoogste punt in die reservaat. 

## Olifante
220 olifante is in die vroeë 1990's in Madikwe gevestig, met die oog op 'n volhoubare bevolking van, volgens sekere ramings, sowat 250 tot 500 diere. Die olifante het aangeteel en die beraamde drakrag van die reservaat binne enkele jare oorskry. In 2025 was daar reeds meer as 1&nbsp;600 olifante wat 'n opmerklike uitwerking op hul habitat het. Kritici van die beweerde oorbevolking stel gereguleerde jaarlikse uitdunning van sowat 16 olifante voor, of sowat 500 elke 30 jaar, terwyl diereregtegroepe van mening is dat die natuur sy gang moet gaan. 

## Bron 
*

## Eksterne skakels 
* Webblad van Madikwe-wildreservaat
Nylsvley-natuurreservaat

Die **Nylsvley-natuurreservaat** is 3&nbsp;100 hektaar groot en geleë in Limpopo tussen Modimolle en Mokopane. Die Nylrivier vloei deur die reservaat, en vorm seisoenaal 'n breë vleiland waar dit die reservaat verlaat. Maroelakop (1157&nbsp;m) is die hoogste punt in die reservaat. 'n Kampeerplek is naby die ingangshek geleë.

## Lees ook
*Ramsar-konvensie
*Ramsar-vleilande in Suid-Afrika

## Bron 
*

## Eksterne skakels 
* Vriende van Nylsvley
* Nylsvley-natuurreservaat, Limpopo
Persoonlike voornaamwoord

'n **Persoonlike voornaamwoord** is 'n voornaamwoord wat die plek van 'n selfstandige naamwoord, spesifiek in die plek van 'n naam, 'n persoon of persone gebruik word.

Name word nie opeenvolgend herhaal nie, opeenvolgende name word eerder met 'n persoonlike voornaamwoord soos hy, sy, u, hom of haar vervang. Dit sou, as voorbeeld, verkeerd wees om te sê: "''Frank vra of Frank maar 'n lekkertjie kan kry, want Frank was soet.*" Hier sal mens eerder persoonlike voornaamwoorde inspan: "*''Frank vra of hy maar 'n lekkertjie kan kry, want hy was soet.*" Die persoonlike voornaamwoord, hy verwys dus hier terug na die persoon of naam, *Frank''.

## Indeling 
Persoonlike voornaamwoorde kan as volg ingedeel word:

## Voorbeelde 
In die plek van 'n persoon of persone:
* Willie leer hard. *Hy* sal beslis slaag.
* *Ek*; *jy*; *u*; *hy*; *sy*; *ons*; *julle*; *hulle*; *dit* is dors.
* Die man ken *my*; *jou*; *u*; *hom*; *haar*; *ons*; *julle*; *hulle*.
* Dames en here, *u* aandag asseblief.

In die plek van 'n dier of diere:
* Die hond is in die huis. Jaag *hom* uit.
* Die perske is groen. Moenie *hom* eet nie.

## Formele taalgebruik 
Om objektiwiteit te behou moet persoonlike voornaamwoorde liefs in formele skrywes vermy word. Skryf byvoorbeeld eerder "*Daar is aandag gegee aan...*" eerder as "*Ons het aandag gegee aan...*".

## Naam van God 
Wanneer daar van God gepraat word, is daar ‘n verskil tussen die persoonlike en besitlike voornaamwoord. Die persoonlike voornaamwoord word, anders as die besitlike vnw., met 'n hoofletter gespel. As voorbeeld:

* God het ook vroulike eienskappe, Sy word ook as 'n moeder uitgebeeld.” (Ps 131; persoonlike voornaamwoord, hoofletter "Sy").
* God is ons koning, sy glorie kan nie met woorde uitgedruk word nie.” (Besitlike voornaamwoord - kleinletter "sy").
Ithala-wildreservaat

duimnael|regs|300px|'n Kameelperd in die Ithala-wildreservaat.

Die **Ithala-wildreservaat** is 30&nbsp;000 hektaar groot en geleë in KwaZulu-Natal. Die reservaat is in 1972 geproklameer en is 60&nbsp;km noord van Vryheid. Die reservaat word egter bereik vanaf Louwsburg. 

Die Pongolarivier vorm die noordelike grens van die reservaat. Die reservaat is bergagtig en Ngotsheberg is 1&nbsp;450&nbsp;m bo seevlak.

## Bron 
*.
Tuinroete- Nasionale Park

Die **Tuinroete- Nasionale Park** is 'n park, 1 570 km2 groot, op die Tuinroete in die Oos- en Wes-Kaap, Suid-Afrika. Op 6 Maart 2009 het die Tsitsikamma Nasionale Park, Nasionale Wildernispark en Knysna Nasionale Meergebied saamgesmelt om die nuwe park te vorm.

Die naaste stad met 'n groot lughawe is George.

## Sien ook 
* Tuinroete
* Tsitsikamma- Nasionale Park
* Nasionale Wildernispark
* Knysna- Nasionale Meergebied

## Verwysings 
## Eksterne skakels 
*  Garden Route National Park
Suid-Afrikaanse Nasionale Parke

duimnael|400px|Landskap in die Nasionale Krugerwildtuin
[duimnael|400px|[Tafelberg, soos vanaf Leeukop gesien.]]

**Suid-Afrikaanse Nasionale Parke** (SANParke) is die liggaam wat verantwoordelik is vir die bestuur van Suid-Afrika se nasionale parke. SANParke is in 1926 gestig, en bestuur tans 19 parke met 'n totale area van 3&nbsp;700&nbsp;000&nbsp;km2, of omtrent 3% van die land se oppervlakte.

Die bekendste park is die Krugerwildtuin, wat ook die grootste en oudste is. Dit beslaan 'n gebied van amper 2&nbsp;000&nbsp;000&nbsp;km2 en is in 1898 geproklameer en het in 1926 vir besoekers geopen.

Die Krugerwildtuin en die Tafelberg Nasionale Park is die twee mees besoekte trekpleisters vir toeriste in die land. Daarnaas is die onlangs-vergrote Addo-olifant Nasionale Park byna deurentyd vol bespreek, weens sy maklike bereikbaarheid van Gqeberha (voorheen Port Elizabeth) af.

## Parke 
Die volgende parke word deur SANParke bestuur en bedryf:
* Addo-olifant- Nasionale Park
* Agulhas- Nasionale Park
* ǀAi-ǀAis/Richtersveld-vredespark
* Augrabies- Nasionale Park
* Nasionale Bergkwaggapark
* Nasionale Bontebokpark
* Golden Gate-Hoogland- Nasionale Park
* Kamdeboo- Nasionale Park
* Karoo- Nasionale Park
* Kgalagadi Oorgrenspark
* Nasionale Krugerwildtuin
* Mapungubwe- Nasionale Park
* Marakele- Nasionale Park
* Mokala- Nasionale Park
* Namakwa- Nasionale Park
* Tafelberg- Nasionale Park
* Tankwa Karoo- Nasionale Park
* Tuinroete- Nasionale Park
* Weskus- Nasionale Park

## Verwysings 
## Eksterne skakels 
* Suid-Afrikaanse Nasionale Parke se webtuiste
* Onderhoud met die Hoof van Besigheidsontwikkeling, Suid-Afrikaanse Nasionale Parke
Nasionale park

[duimnael|regs|300px|Die [Nasionale Krugerwildtuin.]]

'n **Nasionale park** is 'n park wat deur die regering van 'n land as 'n nasionale beskermde gebied geproklameer is. Die doel van nasionale parke is gewoonlik om die diere, plante en landskap wat daar voorkom te beskerm en vir die nageslag te bewaar. Hierdie nasionale parke is oor die algemeen 'n trekpleister vir toeriste, wat ook hul grootste bron van inkomste is.

Daar is verskeie nasionale parke oor die wêreld. Die Yellowstone Nasionale Park is in 1872 in die VSA geproklameer en word as die eerste nasionale park beskou. Die Noordoos-Groenland Nasionale Park, wat in 1974 tot stand gebring is, is die grootste nasionale park ter wêreld.

Suid-Afrika se bekendste nasionale park is die Krugerwildtuin, wat ook die grootste en oudste in die land is. Dit beslaan 'n gebied van 19 485 km² en is in 1926 as park geproklameer.

## Sien ook 
* Suid-Afrikaanse Nasionale Parke
* Natuurreservaat

## Eksterne skakels
Namakwa-ghieliemientjie

Die **Namakwa-ghieliemientjie** (*Namaquacypris hospes*) is 'n varswatervis wat in die Oranjerivier onder die Augrabieswaterval voorkom. In Engels staan die vis bekend as *Namaqua barb*.

## Voorkoms 
Die vis het 'n slanke lyf met die dorsale vin agter op die rug en die stertvin is diep gevurk. Die bek is klein met twee pare baarde om. Die vis is gryswit of wit oor sy hele lyf en die vinne is kleurloos. Die vis word tot 75&nbsp;mm groot.

## Habitat 
Die vis leef in oop water in die hoofstroom en vreet soöplankton en waterinsekte.

## Bewaring 
Die vis word bedreig maar trek voordeel uit die feit dat water meer konstant vloei in die Oranjerivier as gevolg van die groot hidroëlektriese skemas in die Gariepdam en Vanderkloofdam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Namaquacypris hospes* by FishBase
Roosvlerk-ghieliemientjie

Die **Roosvlerk-ghieliemientjie** (*Barbus argenteus*) is 'n varswatervis wat in strome op die eskarp in die Pongola- en Inkomatiriviere voorkom. In Engels staan die vis bekend as *Rosefin barb*.

## Voorkoms 
Die vis is gewoonlik silwerig van kleur met 'n ligte olyfkleur aan die rugkant. Volwasse visse se vinne is oranjerooi en die vis word 190&nbsp;mm lank. Daar is twee pare baarde om die bek.

## Habitat 
Die vis leef in helder poele in die rotsagtige gedeeltes van strome. Hulle vreet waterinsekte en ander insekte en word ook gevang met forel kunsvlieë.  Hierdie spesie kan dieselfde wees as die silwer-ghieliemientjie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
*  Skelton, Paul: *A Complete Guide to the FRESHWATER FISHES of Southern Africa.*. 2001. 

## Verwysings 
## Eksterne skakel 
* http://fishbase.org/summary/Barbus-argenteus.html
Silwer-ghieliemientjie

Die **silwer-ghieliemientjie** (*Barbus choloensis*) is 'n varswatervis wat voorkom in die sytakke van die onderste gedeeltes van die  Shirerivier en Zambeziriviere. In Engels staan dit bekend as *silver barb*. Dit word deur die IUBN geklassifiseer as 'n kwesbare spesie.

## Voorkoms 
Die vis is gewoonlik silwerig van kleur met oranje-rooi vinne. Dit word 150–200&nbsp;mm lank. Daar is twee pare baarde om die bek.

## Habitat 
Die vis leef in helder poele in die rotsagtige gedeeltes van vloeiende strome. Hierdie spesie kan dieselfde wees as die roosvlerk-ghieliemientjie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-choloensis.html
Rooikol-ghieliemientjie

Die **Rooikol-ghieliemientjie** (*Barbus kerstenii*) is 'n varswater vis wat voorkom in die Kunenerivier, Okavangorivier, die boonste gedeelte van die Zambezirivier, sytakke van die onderste gedeelte van die Zambezirivier en in die Save- en Runderivier-stelsels. In Engels staan die vis bekend as *Redspot barb*.

## Voorkoms 
Die vis is ligbruin aan die bokant en silwer aan die kante en die onderkant. Daar is 'n helder geel, oranje of rooi kol op die kieuedeksels. Daar is swart merke op die sylyn in die vorm van 'n sig-sag. Die vis het twee pare baarde om die bek en word tot 75&nbsp;mm lank.

## Habitat 
Die vis leef in bergstome en langs oewers vol plantegroei.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-kerstenii.html
Dik-ghieliemientjie

Die **Dik-ghieliemientjie** (*Barbus afrohamiltoni*) is 'n varswater vis wat voorkom in riviere aan die ooskus van Afrika vanaf die Zambezirivier tot by die Pongolarivier. In Engels staan die vis bekend as *Plump barb*.

## Voorkoms 
Die vis is silwerkleurig, het 'n groot bek met twee pare baarde om en word tot 175&nbsp;mm lank.

## Habitat 
Die vis leef in stil water soos in panne en groot poele. Hulle vreet insekte. Die vis word gebruik as aas vir die vang van Tiervis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Barbus-afrohamiltoni.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Kolstert-ghieliemientjie

Die **Kolstert-ghieliemientjie** (*Barbus afrovernayi*) is 'n varswater vis wat voorkom in die Kunenerivier, Okavangorivier en die boonste gedeeltes van die Zambezi- en Kafueriviere. Dit kom ook voor in die Kongorivier-stelsel. In Engels staan die vis bekend as *Spottail barb*.

## Voorkoms 
Die vis is deurskynend bruin-grys met heldergeel, vertikale strepe langs die lyf en is silwer aan die onderkant. Daar is 'n groot swartkol op die basis van die stertvin. Die vis word tot 45&nbsp;mm groot.

## Habitat 
Die vis leef in water vol plantegroei en vreet klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-afrovernayi.html
Vlieëplak

duimnael|'n Gewone vlieëplak
duimnael|Nog 'n vlieëplak
duimnael|'n Elektriese vlieëplak

'n Gewone **vlieëplak**, ook **vlieëslaner**, is 'n voorwerp wat gebruik word om vlieë en ander insekte soos wespe en muskiete mee dood te slaan. Die vlieëplak bestaan uit 'n steel, ongeveer 30&nbsp;cm lank, met die een kant 'n handvatsel en aan die ander kant 'n geperforeerde slagblad van sagte plastiek of leer, ongeveer so groot soos 'n hand. Die slagblad is so buigsaam ontwerp dat die klap die insek doodslaan sonder dat die insek uitmekaar spat.

## Gebruik 
Professor Michael Dickinson aan die Kaliforniese Instituut vir Tegnologie het ondersoek ingestel hoe die vlieëplak die beste hanteer kan word:

* Kies 'n vlieëplak met 'n goeie kamoeflering en wat dus nie opval nie. *(Nota: Insekte kan dikwels baie ander kleure sien as mense! Baie insekoë is byvoorbeeld ongevoelig vir rooi lig maar hul kan wel ultraviolet sien.)*
* Nader die vlieg van agter af. Die gesigsveld van 'n vlieg is net ietwat minder as 360º.
* Slaan van naby, sodat die vlieëplak 'n kort afstand moet aflê en die vlieg nie betyds die plak kan sien aankom nie.
* Maak die vlieëplak stadig gereed om te slaan. Vermy sover moontlik enige lang hale vooraf.
* Die vlieg is so ingesteld dat hy altyd van die gevaar wegvlieg. Hy vlieg dus van jou af weg. Sorg daarom dat die vlieëplak net effens verby die sittende vlieg tref.

## Elektriese vlieëplak 
Daar bestaan ook elektriese vlieëplakke met 'n battery as bron. Die gaas van hierdie vlieëplakke verkeer onder elektriese spanning wanneer 'n knoppie ingedruk word. Die spanning op die gaas, en 'n parallelgeskakelde kondensator, is ongeveer 1000 Volt. Die ontlading deur aanraking van die gaas is vir die mens slegs prikkelend en onskadelik. Insekte raak bewusteloos van die skok, maar hulle kan weer bykom tensy hul op die gaas verskroei word deur die knoppie lank genoeg in te druk. Vir die verbruikersmark is die spanning beperk tot onder 2000 V en die lading van die kondensator tot onder 45 µC.

## Verwysings
Papierbek

Die **papierbek** (*Barbus mattozi*) - ook bekend as **silwervis**-  is 'n varswatervis wat in die Limpoporivier-stelsel, die Kunenerivier, en die Gwai- en Kwandosytakke van die Zambezirivier voorkom. In Engels staan die vis bekend as *Papermouth*.

## Voorkoms 
Die vis is silwerkleurig met oranje vinne. Die vis het 'n groot bek met een of twee pare baarde om en word tot 400&nbsp;mm lank. Die Suid-Afrikaanse hengelrekord is 1,355&nbsp;kg en dié van Zimbabwe is 1,304&nbsp;kg.

## Habitat 
Die vis leef in groot poele van die koeler, standhoudende riviere en oorleef maklik in kunsmatige poele. Die vis is 'n roofvis; aanvanklik vreet hulle insekte en ongewerweldes en later, as hulle ongeveer 175&nbsp;mm lank is, ander vissies. Hulle vreet ook waterleliesade. Die vis migreer stroomop met die eerste somervloed om te broei. Die vis kan 8 tot 9 jaar oud word en bereik volwassenheid na drie jaar. Hulle grootste vyande is voëls, otters, groot babers en ander groot papierpbekke.

## Wetenskaplike klassifikasie 
Huidige navorsing toon aan dat die Limpopo- en Kunenespesies verskillende spesies is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Barbus mattozi* by FishBase
Moeras-ghieliemientjie

Die **Moeras-ghieliemientjie** (*Barbus paludinosus*) is 'n varswater vis wat wyd verspreid voorkom. Hulle kom voor in riviere aan die ooskus van Afrika vanaf Oos-Afrika tot by Vungurivier in KwaZulu-Natal. Hulle kom ook voor in die suidelike sytakke van die Kongorivier asook alle riviere aan die weskus van Afrika vanaf die Quanzarivier in Angola tot by die Oranjerivier. Die vis staan ook bekend as die *lynvin-ghieliemientjie* en in Engels staan die vis bekend as *Straightfin barb*.

## Voorkoms 
Die vis is olyf-grys of silwerig van kleur en 'n dun sylyn is soms sigbaar. Die kop is gepunt met twee pare baarde om die bek. Die vis word tot 150&nbsp;mm lank en die wyfies word oor die algemeen groter as die mannetjies.

## Habitat 
Die vis leef in stil water vol plantegroei in mere, moerasse; ook die kante van riviere. Hulle vreet 'n verskeidenheid klein organismes insluitende insekte, klein slakke, ongewerweldes, alge, diatome en detritus. Die wyfie skiet kuit in die plantegroei en die ouer wyfies lê tot 2500 eiers. Die eiers word ook geëet deur roofvisse soos babers, tiervis, baars en voëls.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-paludinosus.html
Dereham

**Dereham** (ook bekend as **East Dereham**) is 'n dorp in die Engelse graafskap Norfolk met sowat 15 duisend inwoners. Dereham is padlangs ongeveer 25&nbsp;km vanaf Norwich geleë en ongeveer 40&nbsp;km vanaf King's Lynn.
Bronkhorstspruit (rivier)

Die **Bronkhorstspruit** is 'n rivier in Mpumalanga en Gauteng, Suid-Afrika. Dit is 'n takrivier van die Wilgerivier in die Olifantsrivierbekken, wat ook sy naam aan die dorp Bronkhorstspruit verleen. Die naam is blykbaar afkomstig van "bronkors" of "bronkhorst", die Afrikaanse naam vir *Nasturtium officinale*.

## Oorsprong en roete 
Sy oorsprong is in die grasvelde op die hoëveld van Mpumalanga, ongeveer 30&nbsp;km oos-suidoos van die dorp Springs. Dit vloei dan algemeen noordwaarts en sy hooftak, die Delmasrivier, sluit by sy linkerkant aan. Verder stroomaf vloei dit Gauteng en die Bronkhorstspruitdam binne. Voor dit noordoos draai, gaan dit verby die dorp Bronkhorstspruit. By die Premiermyndam, omtrent 10&nbsp;km oos van die dorp, vloei dit met die Wilgerivier saam.

## Geskiedenis 
In 1880 was hierdie rivier die toneel van die Slag van Bronkhorstspruit, 'n geveg tussen die Boerekommando onder bevel van kommandant Frans Joubert en die Britse troepe onder Luitenant-kolonel Anstruther. Dit was een van die eerste ernstige veldslae tydens die Eerste Vryheidsoorlog.

## Damme in die rivier 
* Bronkhorstspruitdam
* Premiermyndam

## Verwysings
Witbankdam

**Witbankdam** is 'n dam in Suid-Afrika. Hierdie dam se hoofdoel is stoorplek vir drinkwater en vir ontspanning. Die dam is aan die oostekant van die stad Witbank, reg langs die N4 snelweg (deurpad) geleë en in 1971 in gebruik gestel.

Die dam se bakmaat is 104&nbsp;019&nbsp;000&nbsp;m³ agter 'n wal wat 42&nbsp;m hoog is. Wanneer vol, beslaan dit 'n oppervlakte van 1&nbsp;211,2&nbsp;ha.

## Sien ook 
* Lys van grootste damme in Suid-Afrika
Cromer

**Cromer** is 'n klein kusdorp in die noorde van die Engelse graafskap Norfolk. Volgens die 2001-sensus het die dorp 'n bevolking van 7&nbsp;749 gehad. Cromer is padlangs ongeveer 37&nbsp;km vanaf Norwich geleë en ongeveer 7&nbsp;km vanaf Sheringham.
Streepstert-ghieliemientjie

Die **Streepstert-ghieliemientjie** (*Barbus poechii*) is 'n varswater vis wat voorkom in die Kunenerivier, Okavangorivier en die boonste gedeelte van die Zambezirivier. In Engels staan die vis bekend as die *Dashtail barb*.

## Voorkoms 
Die vis is silwerig van kleur, bruin aan die bokant met 'n kenmerkende swart kol op die basis van die stertvin. Die vis word tot 110&nbsp;mm lank.

## Habitat 
Die vis leef in die kleiner riviere en vloedvlaktes. Hulle vreet insekte en klein organismes. Hulle leef ook gereeld saam met die Streep-rower (*Brycinus lateralis*). Hierdie twee spesies lyk baie dieselfde en maak mekaar na.

## Wetenskaplike klassifikasie 
Party van die spesies het *skadukolle*, baie soos dié van die driekol-ghieliemientjie (*Barbus trimaculatus*) en dit kom gereeld voor wat die klassifikasie van hierdie spesie bevraagteken.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-poechii.html
Thamalakane-ghieliemientjie

Die **Thamalakane-ghieliemientjie** (*Barbus thamalakanensis*) is 'n varswatervis wat voorkom in die Okavangorivier en die boonste gedeelte van die Zambezirivier. In Engels staan die vis bekend as *Thamalakane barb*.

## Voorkoms 
Die vis het 'n slank lyf met twee pare baarde om die mond. Die vis is deurskynend bruin aan die bokant, silwerwit aan die kante en die onderkant. Daar is 'n swart streep vanaf die punt van die snoet tot by die basis van die stertvin en daar is ook 'n swart kol op die basis van die anale vin. Gedurende die broeityd word die mannetjies goudkleurig. Die vis word tot 40&nbsp;mm groot.

## Habitat 
Die vis leef naby die oewers van riviere in water wat digte plantegroei het. Hulle vreet insekte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Barbus-thamalakanensis.html
Swartrug-ghieliemientjie

Die **Swartrug-ghieliemientjie** (*Barbus barnardi*) is 'n varswater vis wat voorkom in die Kunenerivier, Okavangorivier, die boonste gedeelte van die Zambezirivier, Kafuerivier en die Zambiese gedeelte van die Kongorivier. In Engels staan die vis bekend as *Thamalakane barb*.

## Voorkoms 
Die vis het 'n klein bek met 'n paar klein baarde. Die vis is deurskynend bruin, silwer aan die kante en aan die onderkant en die vinne is lig geel. Mannetjies wat in die broeiproses betrokke is het klein tuberkels op die snoet. Daar is 'n kenmerkende swart streep vanaf die punt van die snoet tot by die basis van die stertvin. Daar is ook onreëlmatige swart kolle op die rug en 'n swart kol op die basis van die anale vin. Die vis word tot 70&nbsp;mm lank.

## Habitat 
Die vis leef in vlak water, vloedvaktes en moerasse met baie plantegroei in en hulle vreet klein water insekte en alge. Die vis broei in die somer en die wyfie lê haar eiers in die plantegroei.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-barnardi.html
Ooskus-ghieliemientjie

Die **Ooskus-ghieliemientjie** (*Barbus toppini*) is 'n varswatervis wat voorkom in riviere aan die ooskus van Afrika van Malawi tot by die Mkuzerivier in KwaZulu-Natal. Die vis kom ook voor in die Ruaharivier in Tanzanië. In Engels staan die vis bekend as *East coast barb*.

## Voorkoms 
Die vis is deurskynend olyfkleurig aan die bokant, die sye is silwer en die onderkant is wit. Daar is 'n onreëlmatige swart streep vanaf die punt van die snoet tot by die basis van die stertvin. Die streep is breër en duideliker by die mannetjies. Die vis het 'n klein bek met 'n paar baarde om en word tot 40&nbsp;mm lank.

## Habitat 
Die vis leef in vlak panne en strome met baie plantegroei in. Hulle vreet klein waterorganismes en broei in die somer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Barbus toppini* by FishBase
Vee

duimnael|regs|300px|'n Klompie skape en 'n beeskoei.

**Vee** is gedomestikeerde diere wat deur mense aangehou word vir kos, melk, leer (velle) of wol. 

Sommige soorte vee is: beeste, varke, skape, bokke, hoenders en volstruise. Hoenders lê eiers, varke lewer vleis en spek, beeste gee melk en vleis, skape bied wol, ensovoorts.

Sekere soorte vee kan met behulp van veeroosters binne 'n bepaalde gebied gehou word. Die rooster word onder die hek geplaas. Mense en karre kan vrylik daaroor beweeg, maar nie die vee nie.

## Sien ook 
* Pluimvee
Burmanbos-natuurreservaat

duimnael|regs|250px|'n Weswaartse blik oor Burmanbos-natuurreservaat en aanliggende woonstelgeboue

**Burmanbos-natuurreservaat** is geleë in Morningside, Durban, sowat 8 km noord van die sentrale besigheidsdistrik. Dit is 'n klein kuswoud wat ongeveer 55 hektaar beslaan, en deel uitmaak van Durban se Opelugstelsel (D'MOSS). Onder die reservaat se uitstaande woudboomsoorte tel die platkroon, boskoorsbessie en rooiboekenhout.

Dit bied drie wandelpaaie aan besoekers, die Pithi (500 m), Hadeda (1 km) en Bosolien (2 km) voetpaaie, Dit sluit in rooibekkakelaars, mikstert- en kleinbyvangers, nataljanfrederik, geelborskleinjantjies en paradysvlieëvangers.

## Verwysings 
## Eksterne skakel 
*  Webtuiste met 'n oorsig van Durban
Rooi-ghieliemientjie

Die **Rooi-ghieliemientjie** (*Barbus fasciolatus*) is 'n varswatervis wat voorkom in die Kunenerivier, die Okavangorivier, die boonste en middelste gedeelte van die Zambezirivier, die Kafuerivier en die Zambiese gedeelte van die Kongorivier. In Engels staan die vis bekend as *Red barb*.

## Voorkoms 
Die vis is ligrooskleurig aan die bokant en silwerwit aan die onderkant. Daar is 10-15 vertikale strepe op die lyf. Die tweede of derde streep is breër as die res terwyl die laaste streep meestal 'n kol op die basis van die stertvin is. Die lyf is slank en daar is twee pare baarde om die bek en die vis word tot 60&nbsp;mm lank.

## Habitat 
Die vis leef in suurstofryke water vol plantegroei soos in strome op vloedvlaktes en permanente mere. Die vis is sku en meer aktief in die oggend en laatmiddag. Hulle vreet klein organismes, partykeer van plantoppervlaktes af.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-fasciolatus.html
Sekelvin-ghieliemientjie

Die **Sekelvin-ghieliemientjie** (*Barbus haasianus*) is 'n varswater vis wat voorkom in die Zambiese gedeelte van die Kongorivier, die Okavangorivier, die boonste en onderste gedeeltes van die Zambezirivier, die Kafuerivier en die Pungwerivier. In Engels staan die vis bekend as *Sickle-fin barb*.

## Voorkoms 
Die vis is 'n klein spesie en word slegs 32&nbsp;mm lank. Dit het geen sylyn of baarde nie. Die analevin van volwasse mannetjies het die vorm van 'n sekel. Die vis is deurskynend bruin en die broeiende mannetjies word rosig rooi. Die vis het 'n dun streep oor die middel van die lyf wat eindig in 'n kol op die basis van die stertvin. Daar is 'n klein swart driehoek op die basis van die dorsalevin en 'n swartkol op die basis van die analevin.

## Habitat 
Die vis leef in moerasse en vloedvlaktes met volop plantegroei.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-haasianus.html
IONIS Education Group

**IONIS Education Group** is die voorste groep vir private hoër onderwys in Frankryk. Die groep is in 1994 gestig en het meer as 35&nbsp;000 studente en 100&nbsp;000 alumni in 2023 en is tans betrokke in besigheid, IT, lugvaart, energie, vervoer, biologie, bestuur, finansies, bemarking, kommunikasie en ontwerp. 29 skole is lede van die groep.

## Lede 
### IONIS Institute of Business 
* Institut supérieur de gestion
* ISG Luxury Management
* ISG RH
* ISG Sport Business Management
* ISEG
* ICS bégué
* ISEFAC 
* MOD'SPE Paris
* XP, the international esport & gaming school

### IONIS Institute of Technology 
* Concours Advance
* École pour l'informatique et les techniques avancées
* École spéciale de mécanique et électricité
* École pour l'informatique et les nouvelles technologies
* IA Institut
* Institut polytechnique des sciences avancées
* Sup'biotech
* E-artsup
* Epitech Digital
* Epitech Executive
* IONIS school of technology and management
* Coding Academy
* SecureSphere by EPITA
* Supinfo
* Web@cademy

### IONIS Education Solutions 
* École des technologies numériques appliquées
* Fondation IONIS
* IONIS 361
* IONISx
* PHG Academy

## Verwysings 
## Eksterne skakels 
*  http://www.ionis-group.com/ - Die universiteit se webwerf
*  IONIS International
Beira-ghieliemientjie

Die **Beira-ghieliemientjie** (*Barbus radiatus*) is 'n varswater vis wat wydverspreid voorkom suidwaarts vanaf Uganda insluitende die Zambiese gedeelte van die Kongorivier, die Kunenerivier, die Okavangorivier, die Zambezirivier en die ooskus riviere suidwaarts tot by die Pongolarivier-stelsel. In Engels staan die vis bekend as *Beira barb*.

## Voorkoms 
Die vis is silwerkleurig en daar is 'n reguit, swart streep vanaf die snoet tot by die basis van die stertvin. Die dorsale en stertvin is roos rooi met sagte swart rante om. Die oë is rooi aan die bokant. Daar is twee pare baarde om die bek en die vis word tot 120&nbsp;mm lank.

## Habitat 
Die vis leef in moerasse en strome met matige plantegroei. Hulle is meer aktief gedurende die nag.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-radiatus.html
Ploegbreker

Die **ploegbreker** (*Erythrina zeyheri*, vernoem na Karl Zeyher) is 'n bladwisselende dwergstruik van Botswana, Lesotho, Suid-Afrika en Zimbabwe wat niks hoër as 60&nbsp;cm groei nie. Hulle is eintlik ondergrondse koraalbome en hulle naam verwys na die feit dat 'n ploeg dikwels breek indien dit op so 'n ondergrondse boom stoot.

Die peulplante is inheems aan die sentrale plato, waar dit wydverspreid voorkom in grasveld. Hulle groei in kleigrond en soms sandgrond, in die nabyheid van spruite en vleie, waar hulle in kolonies kan voorkom. wat aan die ondersy opgehewe is. Die lote en blare word jaarliks uitgestoot, en sterf weg tydens strawwe hoëveldse winters,

## Verwysings 
## Eksterne skakels 
* 'n Kolonie ploegbrekers na 'n veldbrand, Operation wildflower
Duinkerken

**Duinkerken** (Frans: *Dunkerque*, Nederlands: *Duinkerke* of *Duinkerken*, Engels: *Dunkirk*, Duits: *Dünkirchen*) is 'n  nywerheids- en hawestad in die noorde van Frankryk, in die département Nord in die gewes Hauts-de-France, naby aan die Belgiese grens. Die stad het omtrent negentigduisend inwoners. Duinkerken is die hoofstad van die gelyknamige arrondissement wat rofweg gelykstaande is aan die Weshoek in Frans-Vlaandere.

Duinkerken is deur die Vlaamse grawe gestig om as 'n hawe aan die Noordsee te dien. Die stad is van historiese belang veral vanweë die Duinkerken-Kapers in die Tagtigjarige oorlog, en ook as die basis vir die ontruiming van geallieerde troepe na Engeland gedurende die Slag van Duinkerken tydens die Tweede Wêreldoorlog.

## Verwysings 
## Eksterne skakels
Knysna- Nasionale Meergebied

duimnael|300px|Uitsig oor die Knysna- Nasionale Meergebied

Die **Knysna- Nasionale Meergebied** is 'n park op die Tuinroete in die Wes-Kaap, Suid-Afrika. Op 6 Maart 2009 het die park met die Nasionale Wildernispark, Tsitsikamma Nasionale Park en ander areas in staatsbesit saamgesmelt om die nuwe **Tuinroete- Nasionale Park** te vorm.

Die park is bekend vir sy meer met sonderlinge waterdiere en die hoë rotskranse langs die kloof deur na die kus.

## Sien ook 
* Tuinroete Nasionale Park
* Otterwandelpad
* Tsitsikammaberge

## Verwysings 
* 
* Yssel, Sarel: Die Knysna-riviermonding. In: Custos. Tydskrif oor ons Natuur en Nasionale Parke. Deel 15, nr. 9, Desember 1986. ISSN 0379-9921

## Eksterne skakels 
* Tuinroete Nasionale Park
Gadidae

**Gadidae** is 'n vis-familie wat tot die orde Gadiformes behoort. Die Europese kabeljoue en Skelvis is lede van hierdie familie. Geen van die spesies kom aan die Suid-Afrikaanse kus voor nie. Dit is 'n visfamilie van groot kommersiële waarde.

## Subfamiles 
Die familie bestaan uit drie uit subfamiles: 
* Gadinae  – kabeljoue en skelvisse
* Lotinae
* Phycinae

### Gadinae 
Die volgende spesies is deel van die subfamilie:
* Atlantiese kabeljou
* Groenlandkabeljou
* Pasifiese kabeljou
* Skelvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
*
Betlehem

: *Hierdie artikel handel oor Betlehem in die Staat Palestina. Vir die dorp in die Vrystaat, sien Bethlehem, Vrystaat.*

**Betlehem** (Arabies: ‏بيت لحم‎, *Bait Lahm*; Hebreeus: בית לחם, *Bet Lechem*) is 'n stad in die Wesoewer van die Staat Palestina. Die stad is geleë net suid van die Israeliese hoofstad Jerusalem en is veral bekend as die geboorteplek van Jesus van Nasaret. Gevolglik is die stad een van die belangrikste Christelike pelgrimstoorde ter wêreld. Betlehem het in 2014 'n bevolking van sowat 30&nbsp;000 gehad.